Source: https://www.riigiteataja.ee/akt/412022015019
Timestamp: 2019-05-20 23:04:12+00:00
Document Index: 4611402

Matched Legal Cases: ['§ 30', '§ 4', '§ 1', '§ 2', '§ 3', '§ 4', '§ 5', '§ 6', '§ 7']

Viljandi linna 2015. aasta alaeelarvete kinnitamine – Riigi Teataja
Viljandi linna 2015. aasta alaeelarvete kinnitamine
Viljandi linna 2015. aasta alaeelarvete kinnitamine - sisukord
RT IV, 12.02.2015, 19
Vastu võetud 09.02.2015 nr 5
Määrus kehtestatakse kohaliku omavalitsuse korralduse seaduse § 30 lõike 2, Viljandi Linnavolikogu 31.08.2011 määruse nr 83 „Viljandi linna eelarve koostamise, vastuvõtmise, täitmise ja aruandluse kord“ § 4 lõike 14 ja Viljandi Linnavolikogu 29.01.2015 määrusega nr 49 kinnitatud Viljandi linna 2015. aasta eelarve alusel.
§ 1. Kinnitada Viljandi linna 2015. aasta alaeelarved vastavalt määruse lisadele.
(1) Määruse lisa nr 1 - Hallatavate asutuste haldusalade tulude ja kulude alaeelarved.
(2) Määruse lisa nr 2 - Linnavalitsuse struktuuriüksuste haldusalade tulude alaeelarved.
(3) Määruse lisa nr 3 - Linnavolikogu, linnavalitsuse ja linnavalitsuse struktuuriüksuste haldusalade kulude alaeelarved.
§ 2. Hallatavate asutuste eelarvete täitmise eest vastutavad asutuste juhid.
§ 3. Linnavalitsuse struktuuriüksuste vastutusalas olevate eelarveridade täitmise eest vastutavad vastava eelarverea ees nimetatud isikud.
§ 4. Hallatavate asutuste juhid kinnitavad peale käesoleva määruse jõustumist viie tööpäeva jooksul oma asutuse eelarve nelja- ja viiekohaliste tulu- ja kululiikide kaupa, arvestades linnavalitsuse kinnitatud kahekohalise kontogrupi koondsummat. Käskkirja koopia esitatakse viie tööpäeva jooksul rahandusametile.
§ 5. Linnavalitsuse poolt kinnitatud alaeelarvete muutmine eelarveaasta jooksul.
(1) Linnavalitsuse poolt kinnitatud alaeelarvete muutmiseks teeb eelarve täitmise eest vastutav isik rahandusametile kirjaliku taotluse, milles sisalduvad:
1) muudetavate eelarveridade nimetused;
2) muudatuste summad;
3) muudatuste tegemise põhjendused ja selgitused.
(2) Rahandusamet koostab esitatud taotluste alusel kas alaeelarvete muutmise määruse eelnõu linnavalitsusele või lisaeelarve eelnõu volikogule.
(3) Eelarve muutmise linnavalitsuse poolt kinnitatud kahekohalise kontogrupi siseselt kinnitab hallatava asutuse juht käskkirjaga. Käskkirja koopia esitatakse viie tööpäeva jooksul rahandusametile.
§ 6. Reservfondi kasutamine toimub vastavalt Viljandi Linnavolikogu 31.03.2010 määrusele nr 29 „Reservfondi kasutamise kord“ linnavalitsuse korralduse alusel. Muude eelarveridade kasutamine, mis on sisuliselt samuti reservid (nt investeeringute reserv, hariduse reserv, sotsiaalvaldkonna reserv, kultuuri reserv vms) kasutamine toimub linnavalitsuse protokollilise otsuse alusel.
§ 7. Määrus jõustub kolmandal päeval pärast avaldamist Riigi Teatajas ja rakendatakse tagasiulatuvalt alates 1. jaanuarist 2015.
Lisa 1 Hallatavate asutuste haldusalade tulude ja kulude alaeelarved.
Lisa 2 Linnavalitsuse struktuuriüksuste haldusalade tulude alaeelarved.
Lisa 3 Linnavolikogu, linnavalitsuse ja linnavalitsuse struktuuriüksuste haldusalade kulude alaeelarved.